cyanic-selkie/wikianc huggingface dataset:
Viktors Daškevičs
Biogrāfija
No 1973. līdz 1990. gadam strādāja Jakuba Kolasa vārdā nosauktajā nacionālajā akadēmiskajā teātrī. No 1990. līdz 1991. gadam bija baltkrievu teātra "Ļaļka" direktors. Sākot ar 1991. gadu atkal strādāja J. Kolosa teātrī. No 1981. līdz 2007. gadam bija šī teātra trupas vadītājs.
Braslavas pilskalns
Braslavas pilskalns jeb Brāslavas pilskalns ir pilskalns, kas atrodas Krāslavas novada Aulejas pagasta dienvidos, Brāslavas ciemā, Sivera ezera rietumu krastā, netālu no valsts autoceļa V640 (Dzalbi – Vanagi).
Vjačeslavs Čornovils
Biogrāfija
1980. gada maijā viņu atkal arestēja un izsūtīja uz Jakutiju. Atbrīvots 1983. gadā, bet Ukrainas PSR teritorijā varēja atgriezties tikai 1985. gadā.
Aleksandrs Lange
Dzīvesgājums
1988. gadā, jau Atmodas laikā, ievēlēts par Kuldīgas rajona TDP izpildkomitejas priekšsēdētāju. Latvijas neatkarības atjaunošanas laikā 1990. gadā A. Langi kā Latvijas Tautas frontes atbalstīto kandidātu ievēlēja par Latvijas Augstākās Padomes deputātu no 138. Alsungas vēlēšanu apgabala. 1990. gada 4. maijā viņš nobalsoja par Latvijas Republikas neatkarības atjaunošanu.
Garlapu rasene
Raksturojums
Garlapu rasenei ir raksturīgas rozetē izvietotas lapas, kuras aug slīpi ārā no zemes (vai retāk — stāvus) sasniedzot 5—20 cm augstumu. Lapas plātne ir iegarena (aptuveni 1—4 cm garumā, 0,2—0,5 cm platumā). Lapas virspusei ir sarkanīga nokrāsa, un, kā tas ir raksturīgs rasenēm, tā ir klāta ar gariem sarkanīgiem dziedzermatiņiem, kuru galos ir lipīga šķidruma lāse (līdzīga rasas pilienam), kura tiek izmantota, lai ķertu kukaiņus. Lapas apakšpuse zaļa un kaila. Ap lapas kātu var būt pavedienveida pielapes. Augam ir vāja sakņu sistēma, kura sniedzas tikai dažus centimetrus zem zemes, un saknes galvenokārt veic ūdens absorbcijas funkciju.
Eklektika (arhitektūra)
Eklektika ir arhitektūras virziens arhitektūras vēsturē, kas attīstījās 19. gadsimta vidū un ilga līdz pat Pirmajam pasaules karam. Atbilstoši eklektisma filozofijai šī virziena arhitekti atdarināja dažādus vēsturiskus stilus, tos papildinot un kombinējot. Tāpat kā renesanse, klasicisms vai citi vēsturisko formu valodā sakņotie stili, eklektika bija viens no historisma paveidiem.
Ulbrokas iela
Ielu savienojumi
Ulbrokas iela krustojas ar šādām ielām:
Gibons
Gibons var būt:
Arhitektūras muzejs
Arhitektūras muzejs ir muzejs, kurā var iepazīties ar nozīmīgākajiem aspektiem zviedru būvniecības vēsturē pēdējo 1000 gadu periodā, kā arī gūt vispārēju priekšstatu par arhitektūru kopumā pasaulē. Muzejs atrodas Stokholmā, Šepsholmenā.
Jaunaglona
Iedzīvotāju skaita izmaiņas
Esošajās robežās, pēc CSB datiem.
Ernests Dinsbergs
Dzīvesgājums
Kubeles skolas atklāšana notika 1843. gadā un tajā bija divas klases, divas guļamistabas un skolotāja dzīvoklis. Strādādams par skolotāju, Dinsbergs izveidoja vienu no pirmajām īstajām tautskolām Kurzemē un līdztekus rosīgi pievērsās rakstniecības un tulkošanas darbam. Tajā laikā kļuva populāru viņa vārsmojumi „Ziņģes un rīmes” (1856) un „Kabatas ziņģu grāmatiņa” (1862) un luga „Skaistākais degons” (1862).
1972. gadā bijušajā Kubeles skolā netālu no autoceļa Talsi—Dundaga tika iekārtots muzejs.
Dinsberga dzejolis no krājuma „Puķu pušķis” (1873)
Mans eņģelis,
Keksholmas lēne
Vēsture
Korelas cietoksnis pirmoreiz minēts 1143. gadā. No 1323. līdz 1479. gadam to pārvaldīja Novgorodas zeme, bet līdz 1581. gadam Maskavija. No 1581. līdz 1595. gadam un no 1611. gada līdz Lielajam Ziemeļu karam (1710. gadam) Keksholma atradās Zviedrijas sastāvā. No 1743. gada arī lēnes rietumu daļa tika iekļauta Krievijas impērijas sastāvā.
Baltijas brīvības ceļš
"Baltijas brīvības ceļš" ir 2014. gadā izdota Latvijas dokumentālā filma. Filmas režisors ir Askolds Saulītis.
Ādolfs Šerfs
Ādolfs Šerfs (sk; dzimis, miris ) bija austriešu sociāldemokrātu politiķis. No 1945. līdz 1957. gadam bija Austrijas vicekanclers, bet no 1957. gada līdz savai nāvei - Austrijas 6. prezidents.
Džošs Andersons
Džošs Andersons (en, dzimis ) ir Kanādas hokejists, spēlē labās malas uzbrucēja pozīcijā. Kopš 2020. gada Andersons pārstāv NHL komandu Monreālas "Canadiens". Andersonu 2012. gada NHL drafta 4. kārtā, ar kopējo 95. numuru izvēlējās Kolumbusas "Blue Jackets".
Paula Dukure
Paula Dukure (dzimusi ) ir latviešu dziedātāja.
Ūdensaugi
Makrofīti
Makrofīts ir augs, kas aug ūdenī vai tā tuvumā un atrodas vai nu zem ūdens, vai daļēji iegremdēts, vai peldošs. Jūrās, ezeros un upēs makrofīti veido zivju dzīves vidi, substrātu ūdens bezmugurkaulniekiem, ražo skābekli un kalpo kā barība dažām zivīm un citiem savvaļas dzīvniekiem.
Nomale
"Nomale" (arī "Trīs dienas Sašas dzīvē") ir 1985. gadā Latvijas PSR Rīgas Kinostudijā uzņemta īsmetrāžas spēlfilma pēc Egīla Šņores stāsta "Trīs dienas Sašas dzīvē" motīviem. Filmas režisors ir Pēteris Krilovs.
Serbijas karaliste
Obrenoviči
Milans regulāri atgriezās Serbijā, lai iesaistītos politiskos strīdos ar Aleksandra I reģentiem. 1891. gada februārī Serbijā atgriežas arī viņā šķirtā sieva, karaliene Natālija, taču politiskā saspīlējuma dēļ jau maijā viņai atkal jāatstāj valsts. Reģenti Milanam piešķir miljonu franku, ar noteikumu, ka viņš atteikies no Serbijas pilsonības un neatgriezīsies valstī Aleksandra I mazgadības laikā.
Karadžordževiči
1908. gadā Austroungārija oficiāli anektē galvenokārt slāvu apdzīvoto Bosniju-Hercegovinu, kuras virzienā serbi bija cerējuši izplesties. Aneksijas izraisītā Bosnijas krīze vēl vairāk pasliktina Austroungārijas attiecības ar Serbiju un Krieviju.
Serbija veiksmīgi iesaistās Pirmajā un Otrajā Balkānu karā, dubultojot savu teritoriju, iegūstot seno serbu teritoriju Kosovu, un no konkurentiem bulgāriem iegūstot Maķedoniju.
1949. gada Latvijas čempionāts šahā
1949. gada Latvijas šaha čempionāts - Latvijas PSR 6. šaha čempionāts vīriešiem un Latvijas PSR 3. šaha čempionāts sievietēm.
Serbijas karaliste
Pirmais pasaules karš
Austroungārijas armija vairākas reizes mēģina iekarot Serbiju, taču katru reizi tiek sakauta un padzīta. Karš noposta valsts ziemeļus, sākas slimības un bads. 1915. gada holēras epidēmijā mirst 100 000 cilvēku.
Zemītes
Apdzīvotā vieta atrodas nomaļus no valsts autoceļiem.
Viltuspalmu dzimta
Apraksts
Auglis — sulīga vai pasausa oga. Apputeksnē kukaiņi.
Af Chapman
Hostelis
Hostelim izmitināšanai ir paredzētas divas vietas — uz burinieka "af Chapman", kur ir ierīkotas 136 gultasvietas un ēka krastā blakus buriniekam, kur ir 152 gultasvietas. Uz kuģa klāja atrodas arī restorāns.
Rīgas 51. vidusskola
Izglītības programmas
2018. gadā skolā tiek īstenota pamatizglītības mazākumtautību programma (21011121), speciālās pamatizglītības mazākumtautību programma izglītojamajiem ar valodas traucējumiem (21015521) un vispārējās vidējās izglītības vispārizglītojošā virziena programma.
Gaiduļi
Ciema teritorijā atrodas vietējās nozīmes arheoloģiskais piemineklis - Gaiduļu viduslaiku kapsēta.
L-DOPA
Vielai, uzņemot to papildus organismā, ir psihoaktīva iedarbība, un to tīrā veidā ražo farmācijas kompānijas kā zāles ar dažādiem nosakumiem: Sinemet, Pharmacopa, Atamet, Stalevo, Madopar un Prolopa, kā arī to izplata augu ekstraktu formā kā uztura bagātinātāju. L -DOPA izmanto Pārkinsona slimības un dofamīna reagējošās distonijas ārstēšanā.
Pataņdžali
Pataņdžali, arī  Patandžali (tamilu: பதஞ்ஜலி, sanskritā: पतञ्जलि, IPA: pət̪əɲɟəli) bija hinduistu jogs, kurš esot apkopojis un sistematizējis Jogas sūtras, svarīgu sūtru (aforismu) krājumu par jogas praksi un hinduistu filozofiju.
Salenieki (Aglonas pagasts)
Iedzīvotāju skaita izmaiņas
Esošajās robežās, pēc CSB datiem.
Saša Trejs
Iepriekš spēlējis Zviedrijas komandās Färjestad BK un Malmes "Redhawks", Čehijas Ekstralīgas komandās HC Kladno, HC Sparta Praha, Rytíři Kladno un Pardubices "Dinamo", Vācijas hokeja līgas komandā Štraubingas "Tigers" un Francijas hokeja līgas komandā Ruānas "Dragons".
Francijas hokeja izlases rindās piedalījies 11 Pasaules čempionātos.
Trīs plus divas
Sižets
Piecu jauniešu nejauša tikšanās, nedienas un prieks ceļojuma laikā.
Pūces iela (Jūrmala)
Ielu savienojumi
Pūces iela ir savienota ar šādu ielu:
Tamāra Tansikužina
Biogrāfija
2001. gadā Tamāra Tansikužina pirmoreiz uzvarēja Pasaules čempionātā un viņai tika piešķirts starptautiskās lielmeistares nosaukums. Gadu vēlāk viņa sekmīgi aizstāvēja savu titulu pret 2000. gadu čempioni rīdzinieci Zoju Golubevu. 2003. gadā viņa titulu zaudēja, jo pasaules čempionātā bija tikai piektā, bet gadu vēlāk to atkaroja, uzvarot mačā 2003. gada čempioni Olgu Kamišļejevu. Turpmākajos gados Tamāra Tansikužina pasaules čempiones titulu izcīnīja vēl divas reizes, uzvarot čempionātos 2007. un 2011. gadā.
Pāvels Zaha
Pāvels Zaha (cz, dzimis ) ir Čehijas hokejists, spēlē centra uzbrucēja pozīcijā. Pašlaik (2023) Zaha pārstāv NHL komandu Bostonas "Bruins".
2022. gada 13. jūlijā Zahu kā ierobežoti brīvo aģentu "Devils" aizmainīja uz Bostonas "Bruins" apmaiņā pret Ēriku Haulu. Izvairoties no šķīrējtiesas ar Bruins, Zaha vēlāk 2022. gada 8. augustā parakstīja līgumu uz vienu gadu un 3,5 miljonus USD uz 2022.–2023. gada sezonu. 2023. gada 14. janvārī Bruins parakstīja ar Zahu līguma pagarinājumu uz četriem gadiem.
Dominiks Bitners
Iepriekš spēlējis Manheimas "Adler" un Švenningenes "Wild Wings". Ar "Adler" komandu 2015. gadā kļuvis par Vācijas čempionu.
O3b FM04
O3b FM04 (O3b Flight Model 04) ir sakaru pavadonis no uzņēmuma O3b Networks Ltd. interneta piekļuves tīkla. Viens no četriem pirmajiem Džērsijas pavadoņiem.
Jēkaba kāpnes
Debess kāpņu tēls pasaules reliģijās
Kāpņu analogs mitoloģijā (mitoloģija — grieķu: μυθολογία, muthología — stāstu stāstīšana) ir kalns, koks vai stabs kā pasaules ass, latviešu folklorā arī ozols vai garā pupa. Tādējādi kāpņu tēla simboliskā nozīme atklāj saistību starp dažādiem pasaules līmeņiem un pāreju no viena uz otru, kā arī evolūciju, kas ir secīgs un pakāpenisks process.
,,Jēkaba kāpņu” sižets Bībelē
Jēkabs ar viltību par lēcu virumu izkrāpa pirmdzimtā svētību no sava brāļa Ēsava, tāpēc viņam nācās bēgt no brāļa atriebības. Jēkabs pēc mātes padoma devās uz Mezopotāmiju, lai ņemtu par sievu mātesbrāļa Lābana meitu. Ceļā no Bēršebas uz Hāranu, viņš bija spiests nakšņot klajā laukā. Guļot ar akmeni pagalvī, Jēkabs nakti redzēja sapnī, ka uz zemes bija uzslietas kāpnes, kuru augšgals sniedzās debesīs, bet Dieva eņģeļi kāpa pa tām augšup un lejup.
Es, lūk, esmu ar tevi, un Es tevi pasargāšu it visur, kur tu eji, un Es likšu tev atgriezties šinī zemē, jo Es tevi neatstāšu, līdz būšu piepildījis visus solījumus, kādus Es esmu devis”. (Gen. 28:13-15)
„Un Jēkabs uzmodās no sava miega un sacīja: ,,Tiešām, tas Kungs ir šinī vietā, bet es to nezināju”. Un viņam metās bail, un tas sacīja: ,,Cik bijājama ir šī vieta, te tiešām ir Dieva nams, un še ir debesu vārti”.” (Gen. 28:16)
„Aizmigušajam Jēkabam „atklājās” daudz kas tāds, kas parastā apziņas stāvoklī paliek apslēpts it kā „tumsā”, kur viņš nevarēja aiziet, to Dievs viņam atklāja kāpnēs uz debesīm, pa kurām naski steidzās eņģeļi. Kāpa augšup — nozīmēja, ka eņģeļi kalpoja viņam arī tad, kad viņš to nezināja. Viņi uznesa pa kāpnēm augšup pie Dieva Jēkaba ilgas un cerības, un kāpa lejā, lai nonestu lejā Dieva žēlastības un dāvanas.”
Putāni (Šķeltovas pagasts)
Apdzīvotā vieta izvietojusies netālu no autoceļa V641.
Kastelholmenas tilts
Vēsture
Pirmais tilts netālu no pašreizējā tilta vietas tika uzcelts jau 1640. gadā, tas bija koka tilts un garāks par pašreizējo tiltu. Pazeminoties ūdens līmenim, zemes platības uz salām palielinājās un 1670. gadā papildus tika uzbūvēts vēl viens koka tilts. Starp šiem abiem tiltiem atradās neliela osta. Vēlāk jauns tilts aptuveni pašreizējā tilta vietā pāri nogrimuša kuģa vrakam tika uzbūvēts 1818. gadā, izmatojot arī vraka detaļas.
Veronika Novakovska
Veronika Novakovska (pl; dzimusi ) ir poļu biatloniste.
1950. gada Latvijas čempionāts šahā
1950. gada Latvijas šaha čempionāts - Latvijas PSR 7. šaha čempionāts vīriešiem un Latvijas PSR 4. šaha čempionāts sievietēm.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! Punkti !! Vieta
Spānijas prezidentu uzskaitījums
Flag of the First Spanish Republic.svg Pirmā Spānijas Republika (1873 – 1874) Coat of Arms of Spain (1868-1870 and 1873-1874).svg
{{legend| #C05BA1 |Federālo Demokrātu republikāņu partija |border=1px solid #AAAAAA}} {{legend| MediumSeaGreen |Konstitucionālā partija |border=1px solid #AAAAAA}}
Kalabi—Jau varietāte
Kalabi—Jau varietāte jeb Kalabi—Jau telpa ir kompakta (noslēgta un ierobežota) kompleksa varietāte, kam piemīt tā saucamā Kēlera metrika (Kähler manifold) un kurai Riči tenzors (Ricci curvature) līdzinās nullei (to sauc arī par Riči plakano metriku).
Kalabi—Jau varietātēm ir ļoti svarīga nozīme stīgu teorijā. Tā ir fizikas teorija, kas mēģina aprakstīt visas eksistējošās elementārdaļiņas nevis kā punktveida objektus, bet kā tā saucamās fundamentālās stīgas (cilpveida vai atvērtus viendimensijas objektus), tādējādi apvienojot kvantu mehānikas un relativitātes teorijas idejas. Stīgu teorija uzskata, ka telpai ir vismaz 10 dimensijas, bet tikai četras no tām ir mums novērojamas (ierastās trīs telpas un viena laika dimensija). Pārējās sešas ir kompaktificētas ("saritinātas" jeb "savērptas") ārkārtīgi niecīgos izmēros, kas salīdzināmi ar Planka garumu — 1,6 m. Var uzskatīt, ka ikkatram mūsu laiktelpas punktam piesaistīta viena sešdimensiju Kalabi—Jau varietāte, bet mēs to nekādi nevaram eksperimentāli novērot varietāšu pārāk mazo izmēru dēļ. Fundamentālās stīgas ir ieritinātas šajās varietātēs un katram ieritināšanās veidam atbilst kāda elementārdaļiņa. Ir aprakstīti vairāki desmiti tūkstošu Kalabi—Jau varietāšu veidu, kas atbilst stīgu teorijas dimensiju kompaktifikācijas prasībām, bet nav atrasta varietāte, kas pilnībā precīzi atbilstu reāli novērojamo elementārdaļiņu skaitam un īpašībām. Ja tāda tiktu atrasta, tas būtu pierādījums stīgu teorijas pareizībai.
Francijas futbola 2. līga
Sezona parasti sākas augustā un noslēdzas maijā. Sezonas beigās komandas, kas ieņem pirmās divas vietas tiek paaugstinātas uz Francijas 1. līgu (Ligue 1). Trešās līdz piektās vietas ieguvēji piedalās izslēgšanas spēlēs par iekļūšanu Ligue 1. Pēdējās divas vietas tiek pazeminātas uz Nacionālo čempionātu (fr), bet 18. vietas ieguvēji piedalās pārspēlēs par vietas saglabāšanu Ligue 2.
Džastins Folks
Džastins Folks (dzimis ) ir amerikāņu hokejists, aizsargs, ASV hokeja izlases dalībnieks. Pašlaik (2023) Folks spēlē Nacionālās hokeja līgas kluba Sentluisas "Blues" rindās.
Krīta atmatene
Augšanas apstākļi
Humusa saprofīte. Aug trūdvielām bagātās augsnēs, ganībās un pļavās, mēslu kaudzēs, no augusta līdz oktobrim.
Barības vērtība
Ēdama bez iepriekšējas novārīšanas.
Karls Vestergrēns
Karls Oskars "Kalle" Vestergrēns (sv; dzimis, miris ) bija zviedru grieķu-romiešu stila un brīvā stila cīkstonis, 1920., 1924. un 1932. gada vasaras olimpisko spēļu čempions, 1922. gada pasaules čempions un trīskārtējs Eiropas čempions.
Babri (Pušas pagasts)
Ciema teritorijā atrodas valsts nozīmes arheoloģiskais piemineklis - Babru senkapi (kara kapi) un vietējās nozīmes arhitektūras piemineklis - Babru muižas kungu māja.
Kanons sakrālajā mākslā
„Grieķu valodas vārds canon, no kura atvasināts termins „kanons”, sākotnēji nozīmēja „niedre”, taču laika gaitā tam tika piešķirtas aizvien jaunas nozīmes: „mēraukla”, „noteikums”, „mērķlīnija”. No šādas tīri materiālas nozīmes pamazām tika atvasināta arī pārnestā nozīme — „mērs”, „standarts”, „norma” vai „paraugs”. Tā, piemēram, par kanonu varēja saukt kādu likumu. Sastādot standarta, normatīvu darbu sarakstus, vārds kanons ieguva nozīmi „saraksts”.” Piemēram, „apmēram no 350. gada Bībeles grāmatas tika dēvētas par „kanoniskām”, tas nozīmē tādām, kas „pieder kanonam” vai ir „daļa no kanona”. Runājot par Jaunās Derības kanonu, runājam par Jaunās Derības rakstu kopumu jeb krājumu, kas ir normatīvs baznīcai. Visbiežāk kanons tiek lietots vizuālajās mākslās: glezniecībā, tēlniecībā un grafikā, arī sakrālajā arhitektūrā un interjera mākslā. Savi kanoni ir arī kristīgajā mūzikā.
Kanons (gr. val. canon): Sakrālajā (lat. sacred — svēts; tāds, ko nošķir no ikdienišķā jeb profānā, ko dziļi ciena un pielūdz) mākslā pieņemtais kanons ir aizsardzības mehānisms, aizliegums kaut ko mainīt pastāvošajā modelī. Ja kaut kas tiek ietverts kanonā, tad to vairs nav iespējams mainīt. Kanons ir standarts, paraugs, normatīvs piemērs, uz ko tiekties. Kanons mākslas darbā nosaka proporciju sistēmu, kā arī — kultūras, mākslas darbu vērtību kategoriju normēšanu, mākslas žanru, stila attīstību.
Senās Ēģiptes mākslas kanons
Ar reliģiskajiem priekšrakstiem saistīti kanoni pastāvēja jau Senās Ēģiptes mākslā. Cilvēku attēlošanā tika ievērots kanons ̶ cilvēka ķermeni vienmēr attēloja pretskatā, bet galvu ̶ profilā, acis no priekšas, kājas profilā, bet plecus un rokas pretskatā. Acis parasti palielināja, jo pastāvēja uzskats, ka tās atklāj cilvēka dvēseli. Vēl viens svarīgs nosacījums ̶ padotais vienmēr tika attēlots mazāks, nekā viņa pavēlnieks. Faraons tika attēlots daudz lielāks par vienkāršajiem cilvēkiem vai ienaidniekiem. Veidojot sēdošu cilvēku statujas, vajadzēja obligāti ievērot noteikumu, ka rokām jāatrodas uz ceļiem un vīriešu ķermeņi jāiekrāso tumšāki nekā sieviešu.
Kanons kristīgajā mākslā
Sākumā kristīgā baznīca bija vienota, pēc 1054. gada kristīgā baznīca sašķēlās 2 daļās — Austrumu pareizticīgajā baznīcā un Rietumu Romas katoļu baznīcā, kurās sakrālā māksla attīstījās pēc saviem principiem un veidoja savdabīgus kanonus. No Romas katoļu baznīcas 16.gs. atšķēlās protestantisma baznīcas, kuru sakrālā mākslā atkāpās no daudziem kanoniem.
Austrumu baznīcas arhitektūras kanoni
Bizantijas un Senās Krievzemes dievnamu celtniecībā dominē krusta kupola tips, kurā kvadrātveida telpu 3—5 sānu jomos sadala greznas kolonnas. Ēku sedz viens vai vairāki kupoli. Ap centrālo zemkupola telpu grupējas sānu jomi, veidodami atzarojumus krusta veidā. Sānu telpas sedz cilindriskas velves, mazāki kupoli vai puskupoli. Vislielākā uzmanība pievērsta centrālajai zemkupola telpai un tās iekšējai apdarei.
Taškorganas Tadžiku autonomais apriņķis
Vēsture
1954. gada 17. septembrī Taškorganu pasludināja par autonomo reģionu. 1955. gada februārī to pārveidoja par autonomo apriņķi.
Māris Andersons
Māris Andersons (dzimis ) ir latviešu teātra un kino aktieris.
Katerina Bilokura
Katerina Bilokura (uk, 07.12.1900. — 09.06.1961.) bija ukraiņu gleznotāja, dzimusi Bohdaņivkā, Poltavas guberņā, mūsdienās tas ir neliels ciems Kijevas apgabala austrumu daļā. Bērnībā neapmeklēja skolu, tāpēc, neskatoties uz talantu, netika uzņemta Mirgoradas mākslas keramikas tehnikumā un Kijevas teātra tehnikumā. Pēc grūta sākuma (1934. gada rudenī viņa mēģināja izdarīt pašnāvību) viņas mākslas darbi 1930. gadu beigās un 1940. gadu laikā kļuva pazīstami plašākai publikai, īpaši dabas gleznas. Ir teikts, ka Pablo Pikaso redzēja viņas darbus Parīzē un teica: "ja mums būtu šāda līmeņa māksliniece, mēs liktu visai pasaulei par viņu runāt."
BeST (sakaru operators)
BeST ir slēgta akciju sabiedrība. Tās 100 % kapitāldaļu pieder Turcijas pārvaldītājsabiedrībai Turkcell Holding, kas ietilpst Turkcell grupā.
Janvāra sacelšanās
Priekšvēsture
1861. gadā dibinātā nelegālā poļu Centrālā Tautas komiteja (Centralny Komitet Narodowy) Jaroslava Dombrovska vadībā un Lietuvas provinces komiteja Kanstancina Kaļinovska valdībā pēc Novembra sacelšanās parauga sāka plānot jaunu sacelšanos.
Sacelšanās
1863. gada vasarā ieceltais Polijas vietvaldis Frīdrihs fon Bergs sāka dzelžainu politiku pret sacelšanās dalībniekiem, atņemdams muižas un sodīdams ar nāvi gūstekņus. Baltkrievijas teritorijā Krievijas valdība atbalstīja pareizticīgo zemnieku uzbrukumus sacelšanās atbalstītāju muižām.
Zinsheima
Pilsēta ir pazīstama ar Zinsheimas tehnikas muzeju (Technik-Museum Sinsheim), kurā ir plaša vēsturisko transporta līdzekļu kolekcija. Pilsētā atrodas Rhein-Neckar-Arena stadions, kurā savas mājas spēles aizvada futbola klubs Hoffenheim.
Jans Rusineks
Jans Rusineks (, dzimis ) ir poļu matemātiķis un šaha etīdists, lielmeistars (1992) un starptautiskais tiesnesis (1959) šaha kompozīcijā.
Marta Vīgante
Dzīvesgājums
Dzimusi 1900. gada 18. (5.) martā Sprēstiņu muižas "Picuļos" (tagad Stalbes pagastā) zemnieka Jāņa Vīganta un viņa sievas Emmas, dzim. Girgensones, ģimenē. Mācījās Rozulas pagasta skolā un M. Neijas sieviešu ģimnāzijā Cēsīs. Studēja LU Medicīnas fakultātē (1920–1926), bija LU subasistente (1926–1928), jaunākā asistente (1928–1930), asistente (1930–1936). Līdztekus strādāja par Latvijas Sarkanā Krusta Bolderājas veselības kopšanas punkta vadītāju (1926–1940). Darbojās studenšu korporācijā "Varavīksne". 1936. gada 29. janvārī aizstāvēja Dr. med. grādu ar disertāciju “Eksperimentāli un klīniski pētījumi par dažiem miega un nomierināšanas līdzekļiem un to nozīmi diabēta terapijā”, pēc tam paaugstināta par vecāko asistenti (1936–1940) un privātdocenti (1939–1940, 1941–1944).
I-V-vi-IV akordu progresija
Variācijas
Viena no populārākajām progresijas variācijām ir "vi–IV–I–V", kas do mažorā būtu Am–F–C–G. Šo variāciju nereti sauc par "poppanka progresiju" tās biežā izmantojuma šāda žanra dziesmās dēļ.
Vi–IV–I–V progresija bieži tiek izmantota filmu varoņa mūzikā vairākās Holivudas filmās un filmu treileros, it īpaši filmām, kas izlaistas pēc 2000. gada.
Sēlpils virspilskunga iecirknis
Sēlpils virspilskunga iecirknis jeb Sēlpils virspilskundzība (de, no 1819. gada de) bija administratīva vienība Kurzemes un Zemgales hercogistes (1617—1795) un Kurzemes guberņas (1795—1864) sastāvā. Rietumos tas robežojās ar Jelgavas virspilskunga iecirkni. Ziemeļos pa Daugavas upi tā robežojās ar Zviedru Vidzemi (1629—1721) un Inflantijas vaivadiju (1621—1772), vēlāk ar Vidzemes un Vitebskas guberņām. Dienvidos Sēlpils virspilskunga iecirknis robežojās ar Lietuvas Traķu un Viļņas vaivadijām, vēlāk ar Kauņas guberņu.
Likvidācija
1864. gadā Sēlpils virspilskunga iecirkni likvidēja, nodibinot Jaunjelgavas apriņķi (Kreis Friedrichsstadt, Фридрихштадтский уезд) un Ilūkstes apriņķi (Kreis Illuxt; Иллукстский уезд).
Mengdeni
Vēsture
Dzimtas piederīgie uzskata, ka viņu priekšteči cēlušies no Dortmundes, kur vēl tagad atrodami bijušās Mengedes ezerpils pamati. Pirmās rakstiskās liecības ir par Ludolfus de Mengede (1230) un Ernestus de Mengede (1249). Viņi kā ministeriāļi (pils pārvaldnieki) kalpoja Bergas grāfiem, Arnsbergas grāfiem, Limburgas-Izenburgas grāfiem un Teklenburgas grāfiem. Atkarībā no dzīvesvietas viņi ieguva pievārdus kā Johans no Mengedes, saukts Osthofs, kas bija Livonijas ordeņa mestrs no 1450. gada līdz savai nāvei 1469. gadā.
Ešborna—Frankfurte
Ešborna–Frankfurte, iepriekš Rund um den Henninger Turm Frankfurt, ir ikgadējas viendienas riteņbraukšanas sacensības Vācijā, kas sākas Ešbornā un noslēdzas Frankfurtē. Sacensības katru gadu notiek 1. maijā, kad Vācijā tiek atzīmēti Darba svētki.
Gunāra Astras iela
Ielu savienojumi
Gunāra Astras iela krustojas ar šādām ielām:
Marija Bueno
Marija Bueno (es; dzimusi, mirusi ) bija brazīliešu tenisiste. 1950. gadu beigās un 1960. gadu sākumā viena no spēcīgākajām tenisistēm pasaulē. ASV atklātā čempionāta (1959, 1963–64, 1966) un Vimbldonas turnīra (1959–60, 1964) uzvarētāja vienspēlēs. Vairākkārtīga Grand Slam turnīru uzvarētāja dubultspēlēs, ieskaitot Vimbldonas turnīru (1965, 1966).
Martins Pliss
Martins Pliss (Martin Plüss; dzimis 1977. gada 5. aprīlī) ir bijušais šveiciešu hokejists, centra uzbrucējs, Šveices hokeja izlases dalībnieks. Profesionāļa karjeru aizvadījis Šveices hokeja līgas klubos Klotenes "Flyers" un SC Bern, kā arī Zviedrijas hokeja līgas klubā Frölunda HC. Kļuvis par seškārtēju Šveices čempionu, kā arī 2005. gada Zviedrijas čempionu. Šveices hokeja izlases sastāvā izcīnījis sudraba medaļas 2013. gada pasaules čempionātā. Kopumā spēlējis 14 pasaules čempionātos un četrās olimpiskajās spēlēs.
Spēlētāja karjera
Profesionāļa karjeru Pliss sāka 1994.—95. gada sezonā Šveices hokeja līgas kluba Klotenes "Flyers" sastāvā. Kluba rindās gan uzbrucējs nostiprinājās vien divas sezonas vēlāk. 1995. un 1996. gadā Pliss kopā ar komandu izcīnīja Šveices čempiona titulu. 2001. gadā viņš tika atzīts par līgas vērtīgāko spēlētāju. Klotenē hokejists spēlēja līdz pat 2003.—04. gada sezonas noslēgumam.
SMDC-ONE 1.2
SMDC-ONE 1.2 jeb ORSES (ORS Enabler Satellite), zināms arī kā Baker, ir ASV militārais nanopavadonis eksperimentālu sakaru sistēmu testēšanai. Tas tika palaists 2012. gada septembrī ASV Armijas vajadzībām Operationally Responsive Space Office projekta ietvaros.
Gūteņi
Apdzīvotā vieta izvietojusies pie autoceļa V762, Pakalņa ezera ziemeļu krastā pie Tartaka ietekas. Ciemā atrodas viesu nams "Mežinieku mājas". Uz rietumiem no ciema atrodas Gūteņu pilskalns.
Lielais Nabas ezers
Ezera ziemeļrietumu krastā kempings «Nabīte», ir vairākas peldvietas.
Referendums par Apvienotās Karalistes dalību Eiropas Savienībā
Referenduma jautājums
Sākotnēji aktā tika piedāvāts jautājums “Vai Apvienotajai Karalistei jāpaliek Eiropas Savienības loceklei?” Iespējamās atbildes: “Jā” vai “Nē”. Komisija vēlāk piedāvāja citu jautājuma formulējumu: “Vai Apvienotajai Karalistei jāpaliek Eiropas Savienības loceklei vai arī jāpamet Eiropas Savienība?”, kurš tika pieņemts 2015. gada septembrī pirms trešā lasījuma parlamentā. Iespējamie varianti: “Palikt Eiropas Savienības loceklei” vai “Izstāties no Eiropas Savienības”.
Slāpekļa(V) oksīds
Ķīmiskās īpašības
Slāpekļa(V) oksīds ir tipisks skābais oksīds. Tas kāri reaģē ar ūdeni, rodoties slāpekļskābei, tādēļ šo oksīdu sauc arī par slāpekļskābes anhidrīdu.
Reaģē ar organiskām vielām, tai skaitā polimēriem, tādēļ jāuzglabā stikla traukos.
Izmantošana
Hloroformā izšķīdinātu slāpekļa(V) oksīdu lieto par nitrējošu aģentu.
Kalifornija (nozīmju atdalīšana)
Kalifornija var būt:
Māris Bišofs
Biogrāfija
Pēc Izraēlas M. Bišofs divus gadus (1981—1983) pavadīja Parīzē, starptautiskajā mākslinieku centrā Cité Internationale des Arts. Tolaik viņš pievērsās vienai no viņa daiļradē izplatītām tēmām — literatūrai. Pēc Francijā pavadītā perioda 1984. gadā Bišofs devās uz ASV, kur sāka zīmēt ilustrācijas vietējiem laikrakstiem.
Mihals Hlebovickis
Mihals Hlebovickis (pl; dzimis Varšavā) ir bijušais poļu basketbolists, spēlēja spēka uzbrucēja pozīcijā. Bijis Polijas basketbola izlases spēlētājs. M. Hlebovicka spēlētāja karjera un privātā dzīve ir cieši saistīta ar Latviju, viņš ir Latvijas Basketbola līgas (LBL) čempions 2008. gadā Rīgas "Barons/LMT" sastāvā. Pēc spēlētāja karjeras beigām strādājis arī kā basketbola treneris.
Karjera
2008. gadā kopā ar "Barons/LMT" izcīnīja FIBA Eirokausu un uzvarēja LBL čempionātā.
Strenču psihoneiroloģiskā slimnīca
Vēsture
Pēc kara 1950. gadā slimnīcā tika ārstēti 403 slimnieki, pēc 1978. gada slimnieku skaits pārsniedza tūkstoti. Svarīgākās ārstniecības metodes bija insulīnterapija un elektrošoks, kopš 1957. gada sāka lietot neiroleptiskos līdzekļus. 1974. gadā sāka arī narkoloģisko slimnieku ārstēšanu.
Kazemetsa (stacija)
Kazemetsa (et) ir dzelzceļa pieturas punkts Igaunijā, Harju apriņķa, Saku pagastā, dzelzceļa iecirknī Tallina—Lelle. Kazemetsa atrodas 20 km attālumā no Tallinas Baltijas stacijas, 51 km attālumā no Lelles dzelzceļa mezgla stacijas un tajā pietur lielākā daļa Tallinas, Raplas, Lelles, Pērnavas, Tiri un Vīlandes virzienā kursējošo starppilsētu pasažieru dīzeļvilcienu, izņemot Vīlandes ekspresi.
Mazais Nabas ezers
Mazais Nabas ezers (arī Mazais Nabes ezers) ir ezers Kuldīgas novada Padures pagastā. Izvietojies pagasta ziemeļdaļā Nabas ezeru grupā starp autoceļu P108 un Ventu. Krasti lēzeni, slīpi, dibens — dūņains. Ietek septiņi strauti, tajā skaitā Mellais grāvis, Zīļvalks, Garūdens, iztek caurtece uz Lielo Nabas ezeru rietumos. Ezera austrumu galā 1,1 ha lielā Sīmaņsala. Ezerā mīt plaudis, rauda, asaris, līdaka, zandarts, vimba, karpa, līnis, zutis, plicis, salate, vēdzele, ķīsis, rudulis, karūsa.
Franču jaunais vilnis
Franču jaunais vilnis (fr) ir termins kinematogrāfijā, kas raksturo vairāku Francijas filmu veidotāju radīto kino 1950. gadu beigās un 1960. gadu sākumā. Lai arī franču jaunais vilnis teorētiski nekad nenoformējās kā īpašs kino novirziens, filmām, kam piedēvēja šo terminu, bija raksturīgi diezgan vienoti stila paņēmieni. Franču jaunā viļņa filmu veidošanā liela ietekme bija itāliešu neoreālismam un Holivudas klasiskajam kino. Daļēji iespaidojoties arī no tā laika sociālās, politiskās situācijas (jauniešu revolūcijām), jaunā viļņa filmu veidotāji arī noliedza pirms tam esošo konservatīvo klasisko Francijas kino, plaši eksperimentējot ar savu filmu vizuālo stilu, montāžu un sižeta izveidi.
Nātrija sulfīts
Iegūšana
Iegūst, ievadot sēra dioksīdu nātrija karbonāta vai nātrija hidroksīda šķīdumā:
Brizgova
Apdzīvotā vieta izvietojusies nomaļus no valsts autoceļiem.
Pallasa ķauķis
Pallasa ķauķis (Helopsaltes certhiola) ir neliela auguma sisinātājķauķu dzimtas (Locustellidae) dziedātājputns. Ligzdo un ziemo Āzijā, retumis mēdz ieklejot arī Eiropā, sasniedzot Lielbritāniju. Izdala 5 pasugas.
Ostrovsamoilovskija
Vēsture
2010. gada augustā staciju apmeklēja Krievijas premjerministrs Vladimirs Putins, un uzreiz pēc viņa vizītes tika pieņemts lēmums par stacijas radikālu modernizēšanu, piešķirot šim mērķim 500 miljonus rubļu. Laika periodā no 2011. līdz 2013. gadam tika veikta pilnīgi jaunas modernas stacijas izbūve, kas turpmāk var funkcionēt cauru gadu. Staciju veido 3 savienoti korpusi ar kopējo apjumto telpu platību 1214 m². Stacijā ir 10 guļamtelpas, 4 viesistabas, 7 laboratorijas, virtuve, konferenču zāle, trenažieru zāle u.c. Elektroenerģiju nodrošina dīzeļģenerators (1256 kW) un vēja ģenerators (500 W). 2020. gadā līdzekļu trūkuma dēļ stacija daļēji iekonservēta.
Marko Daņo
Spēlētāja karjera
Slovākijas hokeja izlases rindās spēlējis 2013. un 2015. gada Pasaules čempionātos.
Barselonas metro
Tas ir septītais noslogotākais metro Eiropā un trīsdesmit piektais noslogotākais metro pasaulē pēc pārvadāto pasažieru skaita viena gada laikā. Tas ir sestais garākais metro Eiropā un divdesmit otrais garākais metro pasaulē pēc visu līniju kopējā garuma.
Alķīmiķis (grāmata)
"Alķīmiķis" (pt) ir brazīliešu rakstnieka Paulu Koelju romāns, kas pirmo reizi tika publicēts 1988. gadā. Sākotnēji uzrakstīts portugāļu valodā, tas kļuva par starptautisku bestselleru, 2016. gadā tas bija tulkots apmēram 70 valodās.
Sižets
Jauneklis sastop arī gudro alķīmiķi, tas māca viņam saprast savu patieso "es", Pasaules dvēseli, stāsta viņam par alķīmiju un palīdz saprast savu Likteni.
Romāna tapšana
"Alķīmiķi" Koelju 1987. gadā sarakstīja divu nedēļu laikā. Viņš paskaidroja, ka spējis rakstīt šādā tempā, jo stāsts bijis "jau sarakstīts viņa dvēselē".
Citi mediji
"Alķīmiķa" adaptāciju teātrim izstrādāja un veica Cornish Collective, šobrīd tas ir viņu visveiksmīgākais dramatizējums. Ashvin Gidwani Productions veica romāna pirmo dramatizējumu Indijā.
Černova (Žīguru pagasts)
Černova (arī Cirnova, Cirnava) ir ciems Viļakas novada Žīguru pagastā. Izvietojies pagasta dienvidu daļā 8,2 km no pagasta centra Žīguriem, 14,3 km no novada centra Viļakas un 260,7 km no Rīgas.
Losa
Losa ir ciems Rēzeknes novada Silmalas pagastā. Atrodas pagasta austrumu daļā 5 km no pagasta centra Gornicas, 14 km no novada centra Rēzeknes un 196 km no Rīgas.
Mikrofluīdika
Izmantotie materiāli
Mikrofluīdikas ierīcēm plaši izmantoti tiek polimēri to labo bioķīmisko īpašību un zemās cenas dēļ. Šo polimēru vidū visplašāk izmantots tiek polidimetilsiloksāns jeb PDMS, kas ir minerālorganiskais polimērs no siloksānu grupas. PDMS ir piemērots mikroshēmu izgatavošanai, jo tas ir:
European Hit Radio Top 40 Nr. 1 (2020)
European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2020. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.
Balsošanas iespējas
Balsojot European Hit Radio mājas lapā, sadaļā Top 9, balsojuma rezultāts tiek apkopots raidījumā Top 9, kas skan no svētdienas līdz ceturtdienai plkst. 21.00.
Vācijas karaliste
Vācijas karaliste (la, de) vēsturiski formāls apzīmējums reāli nekad nepastāvējušai valstij, kas izmantota Svētās Romas impērijā. Impērijai izplešoties un iekļaujot nevācu zemes – Itālijas karalisti (951), Bohēmijas kņazisti (1004), Burgundijas karalisti (1032), par Vācijas karalisti tika saukta sākotnējā Austrumfranku valsts teritorija, kuru galvenokārt apdzīvoja ģermāņi.
Nikolajs Basovs
Dzīvesgājums
Pēc demobilizācijas 1945. gada decembrī Basovs uzsāka eksperimentālās un teorētiskās fizikas studijas Maskavas Inženierfizikas institūtā, ko pabeidza 1950. gadā. Vēl studiju laikā 1948. gadā sāka strādāt Ļebedjeva fizikas institūtā par laborantu. Tur strādāja Mihaila Ļeontoviča un Aleksandra Prohorova vadībā. Aizstāvēta kandidāta disertāciju 1953. gadā, bet 1956. gadā — doktora disertāciju. 1958. gadā kļuva par Ļebedjeva fizikas institūta direktora vietnieku, bet no 1973. līdz 1989. gadam bija tā direktors. 1963. gadā Basovs institūtā nodibināja kvantu radiofizikas laboratoriju, kuru vadīja līdz pat savai nāvei 2001. gadā.
Isajass Plesi
Isajass Plesi (es; Buenosairesa —  Buenosairesa) bija Argentīnas starptautiskais meistars šahā (1965).
Biogrāfija
1930. gados bijis viens no Argentīnas vadošajiem šahistiem. Divas reizes uzvarējis Argentīnas šaha čempionātos (1929, 1930). 1934. gadā izcīnījis 2. vietu Dienvidamerikas šaha čempionātā, bet 1936. gadā uzvarējis šajā turnīrā. Piedalījies šaha turnīros arī Eiropā, kur lielāko panākumu guvis 1930. gadā Ljēžā, kad bijis otrais aiz Viktora Sultanbajeva. Uzbrūkošā spēles stila dēļ iesaukts par "tanku" (es).
Helsinku Universitāte
Dibināta kā Abo Karaliskā akadēmija (sv) Turku. Pēc 1828. gada Turku ugunsgrēka pārcelta uz Helsinkiem un nosaukta par Impērisko Aleksandra universitāti (ru). 1917. gadā ieguva mūsdienu nosaukumu.
Elijas iela
Ielu savienojumi
Elijas iela krustojas ar:
Objekti
Elijas ielā 18 atrodas Rīgas Jēzus luterāņu baznīca, kas ir valsts nozīmes arhitektūras piemineklis. Ēkas Elijas ielā 5 un 14 ir vietējas nozīmes arhitektūras pieminekļi.
Aigars Pētersons
Politiskā darbība
2002. gadā A. Pētersons tika ievēlēts 8. Saeimā no partijas "Jaunais laiks". Bijis Baltijas Asamblejas Latvijas delegācijas vadītājs (2002-2006). Kandidēja 9. Saeimas vēlēšanās 2006. gadā, taču netika ievēlēts. 2009. gadā varēja ieņemt atbrīvojušos vietu Saeimā, taču atteicās no tās, kandidēja Rīgas domes vēlēšanās no partijas "Vienotība" saraksta un tika ievēlēts par Rīgas domes deputātu. Ievēlēts arī nākamā sasaukuma Rīgas domē 2013. gadā, savukārt 2017. gada Rīgas domes vēlēšanās neguva pietiekošu vēlētāju atbalstu, lai kļūtu par deputātu.
Hermanis Rozentāls
1881. gadā emigrēja uz ASV, lai dibinātu ebreju lauksaimniecības kolonijas Luiziānā un Dienviddakotā. Vēlāk nodarbojās ar grāmatu tirdzniecību, līdz 1888. gadā tika nozīmēts par Edison General Electric Company (tagad General Electric) galveno statistiķi. 1892. gadā kompānijas uzdevumā devās uz Tālajiem Austrumiem. Atgriežoties iesaistījās Ņujorkas politiskajā dzīvē. 1897. gadā kļuva par Amerikas Cionistu federācijas Ņujorkas nodaļas viceprezidentu. No 1898. līdz 1917. gadam ieņēma Nujorkas Publiskās bibliotēkas slāvistikas nodaļas vadītāja amatu.
Pauls Mihels
Biogrāfija
Pārstāvējis Vācijas komandu lielākajos komandu šaha turnīros:
Reinis Dzudzilo
2013. un 2015. gadā ieguvis Spēlmaņu nakts balvu nominācijā "Labākais scenogrāfs".
Ustjas rajons
Rajona Jedjmas ciemā dzimusi Otrā pasaules kara snaipere Roza Šaņina (Роза Егоровна Шанина, 1924 — 1945).
Eriks Gaļimovs
Zinātniskā darbība
Erika Gaļimova pamatdarbi bija organisko vielu izotopu ģeoķīmiskās izpēte un nogulumu baseinu evolūcijas matemātiskā modelēšana, dimantu izcelsme, Zemes izcelsme un ķīmiskā evolūcija, Mēness izcelsme. Viņš izstrādāja izotopu frakciju metodi naftas iegulu iežu noteikšanai. Viņš izvirzīja eksperimentāli apstiprinātu hipotēzi par dimantu veidošanos kavitācijas procesos ātri tekošā magmā.
Pršībora
Cilvēki
Pšībora ir psihoanalīzes pamatlicēja Zigmunda Freida (Sigmund Freud, 1856—1939) dzimtā pilsēta.
Gruzdovka
Gruzdovka (arī Gruzdauka, Gruzdavka) ir Liepnas labā krasta pieteka Balvu novadā.
Rīgas 74. pamatskola
Vēsture
Skola dibināta 1974. gadā.
Latvijas Vikipēdijas maratons
2015. gada martā Vikipēdijā latviešu valodā bija aptuveni 59 tūkstoši rakstu, Vikipēdijā lietuviešu valodā — ap 170 tūkstošiem rakstu, Vikipēdijā igauņu valodā — 131 tūkstotis rakstu.
X Faktors
"X Faktors" (en) ir mūzikas šovs, kuru izveidoja Saimons Kauels. Pirmā šova versija tika izveidota Lielbritānijā, kur tā aizvietoja televīzijas šovu Pop Idol (2001—2003), bet līdz šim The X Factor ir uzņemts jau vairākās valstīs. Nosaukums "X-Faktors" atsaucas uz "kaut ko īpašu", kas piemīt labiem mūziķiem. Šova balva ir līgums ar kādu ierakstu kompāniju un publicitāte no dalības konkursā.
Tirānas Botāniskais dārzs
Dārzā ir aptuveni 2000 augu sugu, un to uztur dārzkopības eksperti un zinātnieki, kuri arī izmanto dārzus pētniecības vajadzībām. Dārzi ir organizācijas Botanic Gardens Conservation International biedrs.
Aklā zarna
Funkcijas
Aklās zarnas sieniņai ir tāda pati uzbūve, kā resnās zarnas sieniņām. Gļotādai ir nelielas krokas, kas atgādina vārstus, un kur ir daudz muskuļu šķiedru. Gļotādā ir Liberkūna dziedzeri, kā arī kausveida šūnas (enterocytus caliciformis). Aklās zarnas pamatfunkcija ir no tievās zarnas nākošā hīma šķidrās komponentes uzsūkšana. Tārpveida piedēkļa nozīmīgākās funkcijas ir saistītas ar organisma aizsardzību, jo tur ir daudz limfātisko veidojumu, kā arī ar gremošanu, pildot dažādu gremošanai svarīgu baktēriju inkubatora funkcijas.
Viļenica
Viļenica ir viena no vecākajām tūristu alām pasaulē. Tas atrodas blakus Lokevas ciemam Sežanas pašvaldībā karsta plato Slovēnijas dienvidrietumos.
Rostest
Sertifikācija Krievijā
Lai importētu un pārdotu preces Krievijā, ir jāsaņem atļaujas dokumenti. Šos dokumentus izsniedz akreditētā centrā Rīgā. Tie ietver atbilstības sertifikātus, atbilstības deklarācijas un atbrīvojuma vēstules. Rostest galvenais uzdevums ir atļaujošo sertifikācijas dokumentu sagatavošana. Institūcijas, kas sadarbojas ar Rostest Krievijā, ir Tehniskās regulēšanas un metroloģijas federālā aģentūra, Ārkārtas situāciju ministrija, Patērētāju tiesību aizsardzības un cilvēku labklājības federālais uzraudzības dienests, Viskrievijas sertifikācijas zinātniskās pētniecības institūts. Saņemot vajadzīgos Krievijas sertifikātus, ārvalstu ražotāji iegūst priekšrocības salīdzinājumā ar citiem ražotājiem: viņi var nodrošināt savas piedāvātās preces ar vajadzīgajiem dokumentiem, tādējādi ietaupot izplatītāju naudu. Agrāk ārzemju produkcijas izplatītāji un pircēji Krievijā paši sagatavoja sertifikācijas dokumentus, bet tagad vairums klientu Krievijā vēlas iegādāties preces, kam jau ir visi vajadzīgie Krievijas sertifikāti. Rostest sertifikācijas centrs sadarbojas tieši ar ražotājiem un sagatavo sertifikātus saskaņā ar dažādām sertifikācijas shēmām. Viena no tām ir dokumentu izstrāde produkcijas sērijai. Šī shēma ļauj nodot sertifikāta kopiju jebkuram pircējam vai izplatītājam Krievijā.
Dienvidkurzemes 2. vidusskola
Vēsture
Pēc 2009. gada teritoriālās reformas Liepājas rajona Neklātienes vidusskola ieguva Aizputes novada vidusskolas, bet 2021. gadā — Dienvidkurzemes 2. vidusskolas nosaukumu.
Tūrs Heijerdāls
Pazīstams ar savu 1947. gada ekspedīciju ar pašbūvētu plostu Kon-Tiki, ar ko viņš noburāja 8000 km Klusajā okeānā no Peru līdz Tuamotu arhipelāgam. Ekspedīcijas mērķis bija pierādīt transatlantisko ceļojumu iespējamību senatnē, jo plosts tika veidots no senajos laikos pieejamajiem materiāliem. Ir veicis arī vairākus citus līdzīgus ceļojumus (Ra, Tigris). Sarakstījis populārzinātniskas grāmatas, vairākas no tām ir tikušas izdotas latviski.
Istra (pilsēta)
Istra (ru) ir pilsēta Krievijā, Maskavas apgabalā 40 km uz rietumiem no Maskavas pie Istras upes, Istras pilsētas apriņķa centrs. Dzelzceļa pietura Istra un stacija Novojerusaļimskaja Rīgas — Maskavas dzelzceļa līnijā.
Goldkosta
Tūrisms
Tūrisms ir pilsētas galvenais ienākumu avots, kas rada vairāk kā 4,4 miljardus dolāru katru gadu un nodarbina katru ceturto pilsētas iedzīvotāju. Goldkosta ir populārākais tūrisma galamērķis Kvīnslendā un piektais populārākais tūrisma galamērķis Austrālijā. Katru gadu pilsētu apmeklē vairāk kā 10 miljoni tūristu.
Pilsētas teritorijā ietilpst 57 kilometru gara pludmale, pilsētas kanāli, kuru garums sasniedz vairāk kā 600 kilometru garumu, ap 100 000 hektāru liela dabas rezervātu teritorijas, vairāk kā 344 viesnīcas un 500 restorānu, 40 golfa klubi un pieci atrakciju parki. Kopējais pilsētas krasta līnijas garums sastāda 57 kilometrus. Pludmale ir populāra atpūtas vieta tūristiem un iedzīvotājiem, tā ir arī viena no populārākajām sērfošanas vietām visā Austrālijā un pasaulē. Pilsētā ir vairāk kā 40 peldvietas un desmit sērfošanas vietas, kuras ir populāras sērfotāju un tūristu vidū.
Filmu industrija
Goldkosta ir Kvīnslendas lielākais filmu industrijas centrs un katru gadu saražo 75% no visām Kvīnslendā uzņemtajām filmām un apgroza ap 150 miljoniem dolāru. Goldkosta ir Austrālijas trešais lielākais filmu industrijas centrs aiz Sidnejas un Melburnas. Goldkostā ir veidotas tādas pazīstamas filmas kā "Skubijs Dū", "Nesalauztais", "Sanandreasa lūzums", "Karību jūras pirāti: Salazara atriebība" un "Vaska nams".
Universālais produkta kods
IBM piedāvājums
Lūrers turpināja noteikt etiķetes detaļas un uzrakstīt priekšlikumu. NJ Woodland tika iecelts par projekta plānotāju un palīdzēja Lūreram rakstīt savu priekšlikumu.
Dymo Industries, rokas drukas ierīču ražotāji uzstāja, ka kodam ir jābūt neatkarīgam no rakstzīmēm, lai rokas drukas ierīces varētu drukāt svītrkodus uz vietas veikalā, gadījumā ja preces nebūtu marķētas ar ražotāja svītrkodiem. IBM akceptēja Dymo priekšlikumu un iekļāva IBM jaunākajā priekšlikumā.
Kontrolcipara kalkulācija
Piemēram, UPC-A svītrkodā "03600029145 x 12 ", kur
(ja
Variācijas
UPC savā visizplatītākajā lietojumā tehniski attiecas uz UPC-A.
UPC-E
Lai UPC svītrkodus varētu izmantot uz mazākiem iepakojumiem, kur pilns 12 ciparu svītrkods var nebūt piemērots, tika izstrādāta "nulles samazināta UPC versija", ko sauc par UPC-E, kurā numura sistēmas cipars, visas ražotāja koda pēdējās nulles un visas produkta koda sākuma nulles ir atceltas (izlaistas).
EAN-13
EAN-8 ir EAN svītrkoda 8 ciparu variācija.
Citroncielava
Izskats
Ziemas periodā tēviņa pavēdere kļūst bāla, toties seja saglabājas dzeltena, galvas virsa un vaigi brūnganpelēki, izceļoties dzeltenām uzacīm. Mātīte ziemā izskatās līdzīga tēviņam, tikai ir par to gaišāka un bālāka. Jaunie putni ziemas periodā līdzīgi pieaugušajiem.
Slavomirs Mrožeks
Slavomirs Mrožeks (Sławomir Mrożek, dzimis 1930. gada 29. jūnijā Boženčinas ciemā, Polijā, miris 2013. gada 15. augustā Nicā, Itālijā) bija poļu rakstnieks. Nozīmīgs absurda drāmas pārstāvis.
Uzņēmuma finansējuma avoti
Privātie investori
Tie var būt privātie investori (t.s. biznesa eņģeļi) vai sēklas kapitāla fondi, akcelerācijas fondi, riska kapitāla fondi.
Aleksandrs Halkokondilis
1896. gada vasaras olimpiskās spēles
Tāllēkšanā viņš ar rezultātu 5.74 metri ieņēma 7. vietu deviņu sportistu konkurencē.
Puzzle Quest: Challenge of the Warlords
Puzzle Quest: Challange of the Warlords ir puzles datorspēle, ko izstrādājis Infinitive Interactive un izdevis D3 Publisher PC, Mac OS X, iPhone OS un Xbox 360, PlayStation 3, Nintendo DS, PlayStation Portable, PlayStation 2 un Wii konsolēm, kā arī mobilajiem telefoniem. Nintendo DS, PlayStation Portable, Xbox 360, PC un PlayStation 2 versijas iznāca 2007. gadā, Wii, PlayStation 3, mobilo telefonu un iPhone OS versijas iznāca nākamajā gadā, bet DSiWare versija iznāca 2011. gadā.
Neatkarīgā Albānija
1913. gada Londonas miera konferencē Albānijas delegācija iesniedza memorandu, pieprasot neatkarīgās Albānijas starptautisku atzīšanu. Konferences sākumā tika nolemts, ka Albānijas reģions paliks Osmaņu protektorātā, bet ar autonomu pārvaldi. Tika noraidīti delegācijas atzīšanas pieprasījumi, kas balstījās uz albāņu etniskajām tiesībām. 1913. gada 30. maijā tika parakstīts līgums, sadalot lielu daļu no teritorijām, uz ko pretendēja Albānijas valsts starp Serbiju, Grieķiju un Melnkalni, atstājot neatkarīgu tikai teritoriju centrālajā reģionā, kas tika atstāta lielvaru protektorātā. Sešu lielvaru vēstnieki tikās vēlreiz 1913. gada 29. jūlijā un nolēma izveidot jaunu valsti Albānijas principalitāti kā konstitucionālu monarhiju. Visbeidzot, ar augustā parakstīto Bukarestes līgumu jaunā valsts tika izveidota, atstājot 30–40% no etnisko albāņu populācijas ārpus tās robežām.
Derdziņi
Ciema apkārtnē atrodas Derdziņu ezers.
Rūgtais mēness
Filma stāsta par precētu vīrieti, kurš kruīza laikā sāk uzklausīt kāda amerikāņa mīlestības stāstu par savu sievu un sāk ar viņu aizrauties.
International Docking Adapter
2010. gadā tika formulēts saslēgšanās sistēmas standarts International Docking System Standard. ASV pēc šī standarta izstrādāja sistēmu NASA Docking System, ko izmantotu kosmosa kuģi CST-100 Starliner un Dragon 2. Starptautiskajā kosmosa stacijā izmantotie saslēgšanās mezgli pie Pressurized Mating Adapter (kalpoja kā kosmoplānu Space Shuttle saslēgšanās mezgli) neatbilda šim standartam, tāpēc bija nepieciešami adapteri.
Riga Airlines
1998. gada 22. oktobrī "Transaero Airlines" vienpusēji lauza sadarbības līgumu ar "RiAir", bet nedaudz vēlāk tādu noslēdza ar airBaltic. RiAir uzskatīja, ka tās maksātnespēja iestājās tieši pēc šīm "Transaero Airlines" darbībām, turklāt RiAir šādi faktiski esot izspiesta no tirgus un tādējādi ticis pārkāpts Konkurences likums. 1999. gada 31. augustā pēc Rīgas lidostas un valsts a/s "Latvijas gaisa satiksme" (LGS) pieteikumiem RIAIR atzina par maksātnespējīgu. RIAIR saistības pret Rīgas lidostu bija 157 061 ASV dolārs, bet pret LGS - aptuveni 30 tūkstoši ASV dolāru. Rīgas apgabaltiesa 2002. gadā lēma par aviokompānijas "Riga Airlines" (RIAIR) likvidāciju.
Čuksti (Pušas pagasts)
Čuksti ir ciems Pušas pagastā, Rēzeknes novadā. Atrodas 238 km attālumā no Rīgas.
Šimons Nemecs
Slovākijas hokeja izlases sastāvā izcīnījis bronzas medaļu 2022. gada ziemas olimpiskajās spēlēs. Piedalījies arī 2021. gada Pasaules čempionātā.
Arteriālā hipertensija
Medikamentozā terapija
Galvenie farmakoloģiskie līdzekļi, kas samazina asinsspiedienu ir:
Edgars Mākens
1994. gadā beidzis Emīla Dārziņa mūzikas vidusskolas Kordiriģēšanas nodaļu. Rīgas Doma kora skolā apguvis bērnu kora kormeistara profesiju. 2009. gadā absolvējis Biznesa augstskolu "Turība" un ieguvis bakalaura grādu sabiedriskajās attiecībās. 2016. gadā sācis studēt Latvijas Mūzikas akadēmijas Kompozīcijas nodaļā.
SMDC-ONE 1.1
SMDC-ONE 1.1 tika palaists 21:39:00 UTC ar nesējraķeti Atlas V/401 (numurs AV-033; nosaukta par Rosie) no Vandenberga Gaisa spēku bāzes. Tas bija sekundārā krava militārajiem pavadoņiem USA-238 kopā ar vēl 10 nanopavadoņiem SMDC-ONE 1.2, AENEAS, CSSWE, CXBN, CP5, CINEMA, Re, AEROCUBE 4.5A, AEROCUBE 4.5B, AEROCUBE 4. Šim startam speciāli tika modificētas Centaur raķešpakāpes hēlija tvertnes, lai pakāpes apakšējā daļā ievietotu iekārtu OUTsat (Operationally Unique Technologies Satellite) ar astoņām pavadoņu palaišanas ierīcēm P-POD, kurās ievietoti 11 CubeSat pavadoņi. Pēc USA-238 izlaišanas orbītā Centaur veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.
Kārlis Robačs
Biogrāfija
Devis nozīmīgu ieguldījumu šaha atklātņu teorijā - bijis viens no modernās aizsardzības pamatlicējiem. Šo atklātni bieži dēvē arī par Robača aizsardzību.
Prinča Kārļa Zeme
Prinča Kārļa Zeme (no) ir Norvēģijai piederoša neapdzīvota sala Arktikā, sestā lielākā no Svalbāras arhipelāga salām.
Harijs Gerhards
Izglītību ieguvis Gulbenes vidusskolā, ko pabeidzis 1951. gadā, un Latvijas Valsts konservatorijas Teātra fakultātē, ko absolvējis 1956. gadā.